APLINKOS APSAUGOS DEPARTAMENTAS PRIE APLINKOS MINISTERIJOS

Biudžetinė įstaiga, Smolensko g.15, Vilnius

tel. (8~686) 48449, el. p. info@aad.am.lt, http://www.aad.lrv.lt.

Duomenys kaupiami ir saugomi Juridinių asmenų registre, kodas 304766622

Lietuvos Respublikos aplinkos ministerijai

per TAPIS

2023-08- Nr.

Į TAPIS Nr. 23-10483

DĖL MIŠKŲ ĮSTATYMO IR KITŲ SUSIJUSIŲ ĮSTATYMO PAKETO PAKEITIMŲ

PROJEKTŲ

Aplinkos apsaugos departamentas prie Aplinkos ministerijos, pagal kompetenciją išnagrinėjęs

Lietuvos Respublikos miškų įstatymo Nr. I-671 pakeitimo įstatymo, Lietuvos Respublikos

administracinių nusižengimų kodekso 271, 276, 426 ir 589 straipsnių pakeitimo įstatymo, Lietuvos

Respublikos aplinkos apsaugos įstatymo Nr. I-2223 116 ir 119 straipsnių pakeitimo įstatymo,

Lietuvos Respublikos saugomų teritorijų įstatymo Nr. I-301 31 straipsnio pakeitimo įstatymo,

Lietuvos Respublikos specialiųjų žemės naudojimo sąlygų įstatymo Nr. XIII 2166 95 straipsnio

pakeitimo įstatymo, Lietuvos Respublikos teritorijų planavimo įstatymo Nr. I 1120 5, 17 ir 21

straipsnių pakeitimo įstatymo, Lietuvos Respublikos žemės įstatymo Nr. I-446 9 ir 25 straipsnių

pakeitimo įstatymo projektus, teikia šias pastabas ir pasiūlymus:

Miškų įstatymų pakeitimo projektui:

1. 12 str. 6 d. siūloma nuostata, kad savaiminukais apaugusi privati ne miško žemė

inventorizuojama ir registruojama kaip miškas tik kai to prašo žemės savininkas. Siūlome nustatyti

pareigą inicijuot inventorizaciją ir miško registraciją tokiais atvejais, nes rasis teritorijų, kuriose

natūroje bus neregistruotas, tačiau faktinis miškas, tai sudarys prielaidas neteisėtiems veiksmams ir

komplikuotam tokios žemės naudojimo režimui.

2. Siūlome papildyti 17 straipsnį nauja dalimi:

„Privačių miškų savininkai, atkūrę mišką, privalo pranešti apie atkurtą miško plotą Aplinkos

apsaugos departamentui prie Aplinkos ministerijos per NMA-agro programėlę.“

3. 17 str. 3 d. reglamentuoja kirtaviečių, žuvusių želdinių ir žėlinių atkūrimas.

Galiojančioje redakcijoje reglamentuojamas ir neteisėtai iškirsto miško atkūrimas. Siūlome perkelti

šią nuostatą į projektą.

4. Siūlome papildyti 18 str. 5 d. ir išdėstyti ją taip:

„5. Miško savininkai, valstybinio miško valdytojai ir asmenys, vykdantys miško kirtimus,

privalo tausoti miško kelius, sutvarkyti naudojant mišką sudarkytus kelius, miško plotus taip,

kad jie tiktų naudoti pagal paskirtį. “

5. Siūlome tikslinti 19 str. 7 d. redakciją ir dalį dėstyti taip :

„7. Draudžiama ištraukti ar išvežti savavališkai miško žemėje iškirstus medžius ir krūmus,

negavus ikiteisminį ar administracinio nusižengimo tyrimą atliekančios įstaigos rašytinio

sutikimo.“

Aplinkos apsaugos įstatymo pakeitimo projektui:

1. 116 straipsnį siūlome papildyti atsakomybe už apvaliosios medienos apskaitos ir

ženklinimo tvarkos pažeidimus (ši atsakomybė nustatyta ANK 271 str.), straipsnio 1 dalį išdėstyti

taip:

2

„Apvaliosios medienos matavimo, apskaitos ir ženklinimo tvarkos pažeidimas užtraukia

baudą nuo aštuonių šimtų penkiasdešimt iki vieno tūkstančio septynių šimtų eurų.“ Atitinkamai

papildyti ir straipsnio pavadinimą.

2. Už 117 str. numatytus nusižengimus nenustatytas įrankių, priemonių, iškirstos medienos

arba iš šios veiklos gautų pajamų konfiskavimas. Tuo tarpu, traukiant administracinėn atsakomybėn

fizinį asmenį pagal Lietuvos Respublikos administracinių nusižengimų kodekso 272 str.

„Savavališkas medžių ir krūmų kirtimas, naikinimas arba žalojimas valstybei nuosavybės teise

priklausančioje miško žemėje“ ir 273 str. „Savavališkas medžių ir krūmų kirtimas, naikinimas arba

žalojimas privačiuose miškuose“ sankcijose numatytas įrankių, priemonių, iškirstos medienos arba

iš šios veiklos gautų pajamų konfiskavimas, todėl siūlome šį straipsnį papildyti 9 dalimi :

„Už šio straipsnio 1, 2, 3, 4 dalyse numatytus administracinius nusižengimus gali būti

skiriamas nusižengimo padarymo įrankių ir priemonių konfiskavimas. Už šio straipsnio 5, 6, 7, 8

dalyse numatytus administracinius nusižengimus privaloma skirti nusižengimo padarymo įrankių ir

priemonių konfiskavimą. Už šio straipsnio 1, 2, 3, 4, 5, 6, 7, 8 dalyse numatytus administracinius

nusižengimus privaloma skirti iškirstos medienos arba iš šios veiklos gautų pajamų konfiskavimą.“

Taip pat tikslinga griežtai nustatyti įrankių, priemonių, medienos ar pajamų konfiskavimo

mechanizmus, metodikas ar pan., nes praktikoje dažnai susiduriama su rimtais sunkumais bandant

taikyti šias priemones.

Kitiems įstatymų projektams pastabų neturime.

Direktoriaus pavaduotoja Kristina Malaiškaitė

Mažena Osinska, tel. 8 665 98 262, el.p. mazena.osinska@aad.am.lt

Margarita Šakalytė, tel. 8 614 59 604, el. p. margarita.sakalyte@aad.am.lt

DETALŪS METADUOMENYS

Dokumento sudarytojas (-ai) Aplinkos apsaugos departamentas prie Aplinkos ministerijos

304766622, Smolensko g. 15, LT-03201 Vilnius

Dokumento pavadinimas (antraštė) DĖL MIŠKŲ ĮSTATYMO IR KITŲ SUSIJUSIŲ ĮSTATYMO

PAKETO PAKEITIMŲ PROJEKTŲ

Dokumento registracijos data ir numeris 2023-08-04 Nr. AD5-17085

Dokumento gavimo data ir dokumento gavimo registracijos

numeris

–

Dokumento specifikacijos identifikavimo žymuo ADOC-V1.0

Parašo paskirtis Pasirašymas

Parašą sukūrusio asmens vardas, pavardė ir pareigos Kristina Malaiškaitė, Direktoriaus pavaduotojas

Sertifikatas išduotas KRISTINA MALAIŠKAITĖ LT

Parašo sukūrimo data ir laikas 2023-08-04 13:40:52 (GMT+03:00)

Parašo formatas XAdES-T

Laiko žymoje nurodytas laikas 2023-08-04 13:41:20 (GMT+03:00)

Informacija apie sertifikavimo paslaugų teikėją EID-SK 2016, AS Sertifitseerimiskeskus EE

Sertifikato galiojimo laikas 2018-09-19 09:24:24 – 2023-09-18 23:59:59

Informacija apie būdus, naudotus metaduomenų vientisumui

užtikrinti

"Registravimas" paskirties metaduomenų vientisumas užtikrintas

naudojant "RCSC IssuingCA, VI Registru centras - i.k. 124110246

LT" išduotą sertifikatą "DBSIS, Informatikos ir ryšių

departamentas prie Lietuvos Respublikos vidaus reikalų

ministerijos, į.k.188774822 LT", sertifikatas galioja nuo 2022-05-

19 16:48:06 iki 2025-05-18 16:48:06

Pagrindinio dokumento priedų skaičius –

Pagrindinio dokumento pridedamų dokumentų skaičius –

Pridedamo dokumento sudarytojas (-ai) –

Pridedamo dokumento pavadinimas (antraštė) –

Pridedamo dokumento registracijos data ir numeris –

Programinės įrangos, kuria naudojantis sudarytas elektroninis

dokumentas, pavadinimas

DBSIS, versija 3.5.73.2

Informacija apie elektroninio dokumento ir elektroninio (-ių)

parašo (-ų) tikrinimą (tikrinimo data)

Atitinka specifikacijos keliamus reikalavimus.

Visi dokumente esantys elektroniniai parašai galioja (2023-08-04

13:48:00)

Paieškos nuoroda –

Papildomi metaduomenys Nuorašą suformavo 2023-08-04 13:48:00 DBSIS